Επιτέλους είναι εδώ.
Το δώρο που ακόμη δίνει.
Δεκατρία χρόνια μετά το Άβαταρ.
Η συνέχειά του είναι έτοιμη να σας ταξιδέψει ακόμα παραπέρα.
Τι θα δει το κοινό σ' αυτήν την ταινία που δεν έχει ξαναδεί ποτέ;
Δείξε μου μια εικόνα στην ταινία
που ξαναείδες, δίνω δέκα δολάρια.
Απόψε, σας παίρνουμε στα παρασκήνια,
στη μαγεία της Πανδώρας.
Όταν ο Τζιμ είπε "Θες να ερωτευτείς
μια πανύψηλη, όμορφη, μπλε γυναίκα;"
είπα "Ναι, φίλε, τέλειο."
Και τώρα δεν είναι πια δυο σύντροφοι-φυγάδες.
Όπου κι αν πάμε, αυτή η οικογένεια είναι το οχυρό μας.
Τώρα είναι δυο σύντροφοι-φυγάδες με παιδιά.
Υποβρύχιοι φυγάδες.
Ήθελα να το αποφύγω στην αρχή.
Ζόρικο να κρατάς την ανάσα σου!
Τώρα θα μπούμε σε αυτή τη δεξαμενή.
Ανταγωνιζόμασταν ποιος θα κρατήσει την ανάσα του πιο πολύ.
Ναι, λοιπόν! Κοιτάξτε!
Η Κέιτ Ουίνσλετ με τον σκηνοθέτη Τζέιμς Κάμερον μαζί,
25 χρόνια μετά τον Τιτανικό.
Καλύτερο από έναν κορσέ για 7 μήνες
σε πλοίο που βυθίζεται.
Η Σιγκούρνι Γουίβερ, να σταματά τον χρόνο.
Σκεφτόμουν, πώς να φέρω πίσω τη Σιγκούρνι σ' αυτή την ταινία;
Μου είπε "Έλα τώρα, ξέρουμε κι οι δυο ότι νιώθεις δεκατετράχρονη,
δεν νομίζω ότι θα σου είναι δύσκολο."
Τώρα το καστ θα σας πάει στην πρεμιέρα τους στο "Μπλε χαλί".
Ελάτε μαζί μου.
Για το πιο πολυαναμενόμενο σίκουελ ταινίας.
Το Άβαταρ: Ο Δρόμος του Νερού...
Άξιζε την αναμονή.
Είμαι ο Κρις Κόνελι.
Το Άβαταρ εκτινάχθηκε στα 75 εκατομμύρια δολάρια...
Ρεκόρ Σαββατοκύριακου στα σινεμά της χώρας.
Το Άβαταρ κορυφή στις εισπράξεις αυτό το Σαββατοκύριακο.
Όταν το Άβαταρ βγήκε στις αίθουσες τον Δεκέμβρη του 2009...
Για δες!
...κανείς δεν είχε ξαναδεί κάτι τέτοιο.
Θεέ μου.
Το 2010, ήταν σαν να το είχαν δει όλοι στον κόσμο.
Σε βλέπω.
Θυμάμαι ότι δούλεψα στην ταινία
για τρία χρόνια περίπου πριν δω μια σκηνή ολοκληρωμένη.
Δεν ήταν εγγυημένη η επιτυχία του.
Ήταν ζήτημα πίστης, ξέρετε.
ΤΖΕΪΜΣ ΚΑΜΕΡΟΝ
Και όταν ολοκληρώθηκε κι ο κόσμος το αγκάλιασε, ένιωσα υπέροχα.
Πριν από μερικά χρόνια, ο σκηνοθέτης Τζέιμς Κάμερον
κατέκτησε το Χόλιγουντ με τον Τιτανικό.
Είναι μεγάλη χαρά.
Και τώρα συνέβαινε και πάλι.
Θυμάμαι τον Τζιμ να λέει να φύγουμε από την πόλη όταν βγήκε...
ΣΑΜ ΓΟΥΟΡΘΙΝΓΚΤΟΝ
...και να μην μιλάμε με φίλους για τα εισιτήρια.
Εξαφανίστηκα κι όταν επέστρεψα στην κοινωνία,
η ζωή μου είχε αλλάξει κι οι άνθρωποι με κοιτούσαν αλλιώς.
Από μιμήσεις σε ζωντανά βραδινά σόου.
Διαλέγω εσένα.
Κι εγώ διαλέγω εσένα, Νεϊτίρι.
Αφιέρωμα στους Simpsons...
και βραδινές εκπομπές.
Πώς πάει, Λόκι;
Ορίστε ο καφές σου, κύριε Ο' Μπράιαν.
Το Άβαταρ έκανε παγκόσμιο ρεκόρ.
Η ταινία που έφτασε το ένα δις πιο γρήγορα από όλες.
Και έφτασε το ένα δις σε 19 μέρες. Αυτό είναι τεράστιο.
ΚΕΛΙ Λ. ΚΑΡΤΕΡ
Το Άβαταρ είχε τις μεγαλύτερες εισπράξεις όλων των εποχών.
Είναι ένας συνδυασμός δράσης και καταγραφής κίνησης,
μία κινηματογραφική μοναδικότητα σε 3D.
Φανταστικό, έτσι;
Τα πρωτοποριακά γραφικά του συστήνουν την Πανδώρα στο κοινό.
Είσαι έτοιμος.
Η Νεϊτίρι της Ζόι Σαλντάνια και οι υπόλοιποι Νάβι
μας ταξιδεύουν σε έναν λαμπρό κόσμο όπου οι μαγικές δυνατότητες
και η αρμονία με τη φύση κατακλύζονται από ανθρώπους.
-Πυρ. -Ρίχνω.
Πιστεύω πως ήταν η πρώτη φορά, τουλάχιστον για ένα κοινό όπως εγώ,
που ακούγαμε τη συζήτηση για την κλιματική αλλαγή...
ΖΟΙ ΣΑΛΝΤΑΝΙΑ
...και πήραμε μια ιδέα του τι θα μπορούσε να συμβεί.
Το αποτέλεσμα ήταν μια συναρπαστική διαδρομή με δράση
σε ένα τόσο ειδυλλιακό μέρος...
που όπως και ο Τζέικ Σάλι του Σαμ Γουόρθινγκτον...
Καλώς ήρθες στο νέο σώμα.
...κάποιοι δεν ήθελαν να εγκαταλείψουν,
συναίσθημα αρκετών φαν του Άβαταρ
όπως διαπιστώθηκε και στο How To του HBO.
Έχω ιστορικό προσπάθειας διαφυγής από την πραγματικότητά μου.
Και το Άβαταρ βοήθησε αυτήν τη διαφυγή
με έναν τρόπο που πραγματικά δεν είχα ξαναζήσει.
Μια παγκόσμια επιτυχία κι ένα αξιοθέατο του Disney World...
Καλώς ήλθατε στην Πανδώρα!
...έγινε τόσο μεγάλη επιτυχία που ο Κάμερον σκέφτηκε
να σταματήσει να κάνει ταινίες.
Θα μπορούσατε να αφήσετε την κάμερα, να πείτε "Φτάνει."
Γιατί θέλατε να ξανακαθίσετε στην καρέκλα του σκηνοθέτη;
Κάποτε θα συναντούσα αυτό το σταυροδρόμι.
Θέλω να κάνω άλλη ταινία Άβαταρ;
Θέλω να ξαναχτυπήσει η αστραπή στο ίδιο μέρος;
Τελικά είπα "Δώσ' τα όλα ή παράτα τα."
Έκανε και τα δύο,
πηγαίνοντας στη Νέα Ζηλανδία
και αποφασίζοντας να κάνει μία σειρά Άβαταρ
με πέντε ταινίες.
Να επεκτείνει, επίσης, το περιβάλλον του πρώτου Άβαταρ,
σε αυτό που τραβούσε πάντα τον Τζέιμς Κάμερον,
στις ταινίες και την αληθινή ζωή...
στον βυθό.
Είπα "Εντάξει αν είναι να μπω σε λαγούμι,
ας δούμε πόσο βαθιά μπορώ να πάω,
κυριολεκτικά και μεταφορικά,
γιατί το φτάσαμε μέχρι τον ωκεανό.
Τώρα στο Άβαταρ: Ο Δρόμος του Νερού,
δίνει στους αγαπημένους του χαρακτήρες μία οικογένεια.
Αλλά ξέρω ένα πράγμα.
Όπου κι αν πάμε, αυτή η οικογένεια είναι το οχυρό μας.
Τώρα δεν είναι πια δυο σύντροφοι-φυγάδες.
Τώρα είναι δυο σύντροφοι-φυγάδες με παιδιά.
Έτσι, η καρδιά συμβιβάζεται πιο πολύ.
Δεν θέλω να αργήσω στο πάρτι μου.
Χρόνια μετά το πρώτο, Ο Δρόμος του Νερού βρίσκει τον Τζέικ και τη Νεϊτίρι,
τους εραστές και ήρωες της πρώτης ταινίας,
να φροντίζουν ένα κοπάδι παιδιά.
Γιατί ήταν σημαντικό να είναι μικτή οικογένεια;
Είναι πράγματι μία μικτή οικογένεια υπό αυτή τη σκοπιά.
Ξέρετε, ο Τζέικ είναι εν μέρει άνθρωπος.
Έχει ανθρώπινο μυαλό σε σώμα Νάβι, αλλά είναι ένα σώμα Άβαταρ.
Και η Νεϊτίρι είναι καθαρόαιμη Νάβι.
Οπότε, πώς η κοινωνία τους αντιμετωπίζει αυτούς
και, ιδίως, τα παιδιά τους;
Οι γονικές ευθύνες επηρεάζουν την αντίδρασή τους στην κρίση.
Οι άνθρωποι επέστρεψαν
και πρέπει να κάνουν πόλεμο, να πάρουν πάλι τα όπλα.
Τώρα έχουν παιδιά. Τι θα γίνει τώρα;
Μας αγγίζει όλους γιατί έχουμε οικογένεια.
Για το μέχρι πού μπορούμε να φτάσουμε
για να προστατέψουμε την οικογένειά μας.
Αναγκασμένοι να εγκαταλείψουν το σπίτι τους
καταλήγουν με μία θαλάσσια φυλή.
Το είπαμε ιστορία ψαριού έξω από το νερό.
Πρέπει να μάθουν να προσαρμόζονται στο νερό,
όπως και οι ηθοποιοί μας.
Για να μπει αυτή η οικογένεια στο νερό
χρειάστηκαν πρωτοπόρα βήματα στην παραγωγή
και ηθοποιοί έτοιμοι για μια μοναδική πρόκληση.
Δεν με τρομάζουν ποτέ οι τρελές ιδέες του Τζιμ.
Νομίζω ότι είναι πηγή έμπνευσης.
Μπορείς να μου δώσεις ένα διπλό, ένα κοντινό σε χαλαρή λήψη.
Δεν έχει τις απαντήσεις.
Έχει κατά νου το τι θέλει να πετύχει
και κάνουμε τα πειραματόζωα.
Δύσκολο να του πεις όχι.
ΣΙΓΚΟΥΡΝΙ ΓΟΥΙΒΕΡ
"Όχι, δεν θέλω να το κάνω. Όχι, φοβάμαι."
Αυτές είναι λέξεις που απλά δεν λες.
Πιστεύει ότι μπορείς
και ακριβώς επειδή πιστεύει ότι μπορείς,
λες, "Ας το κάνω."
Ήμασταν καλά εκπαιδευμένοι.
Τον κάνουν ξεχωριστό...
ΤΖΟΝ ΛΑΝΤΑΟΥ
...τα όνειρά του.
Πρώτα τα ονειρεύεται
κι έπειτα έχει τον τρόπο να τα κάνει πραγματικότητα.
Και ποιος είναι καλύτερος βοηθός σε αυτό
από την ηθοποιό που ήταν μαζί του πριν από 25 χρόνια
σε μια από τις πιο αγαπημένες ταινίες;
Μόνο...
Η Ζόι με εμπιστεύεται, ο Σαμ με εμπιστεύεται, η Σιγκούρνι επίσης.
Και δεν ήξερα τι θα αντιμετωπίσω με την Κέιτ.
Δεν ήξερα αν θα ήταν επιφυλακτική, αν θα ήθελε...
να παίξει πάλι μαζί μου.
Η ανταπόκριση της Κέιτ, που θα δούμε σε λίγο,
θα έφερνε το καινούργιο στο Άβαταρ: Ο Δρόμος του Νερού,
ως κομμάτι της εξέλιξης του ίδιου του Κάμερον.
Είναι αλήθεια ότι για τον Κάμερον σε ένα πλατό...
ΣΤΙΒΕΝ ΛΑΝΓΚ
...νομίζω ότι υπάρχουν λίγες δουλειές που δεν μπορεί να κάνει καλύτερα
ή εξίσου καλά με τον καθένα.
Μία από αυτές είναι η ερμηνεία.
Κι η άλλη το κέτερινγκ.
Δημιουργώντας ταινίες κορυφής
επικού προϋπολογισμού και τρελές προσδοκίες...
το πρώτο τρέιλερ έφτασε τα 148 εκατομμύρια προβολές τις πρώτες 24 ώρες.
Είναι άλλη μία στιγμή υψηλού ρίσκου και υψηλής ανταμοιβής για τον Κάμερον.
Ξέρετε, είναι σαν να είσαι σε αποστολή στο φεγγάρι.
Χτίζεις πέντε χρόνια τον πύραυλο.
Ή θα ανατιναχτεί ή θα φτάσει στο φεγγάρι.
Δεν μπορώ να το ξέρω από τώρα.
Καθώς το κοινό που περιμένει τη νέα του δουλειά είναι διαφορετικό
από αυτό που αγκάλιασε το Άβαταρ το 2009,
θα μπορέσει ο Δρόμος του Νερού να κερδίσει αυτό το κοινό;
Ο Κάμερον λέει ναι.
Τι ιστορία θέλατε να δώσετε στον κόσμο
σ' αυτή τη δεύτερη ταινία Άβαταρ;
Νομίζω ότι υπάρχει μία επίγνωση της πρώτης
που ήθελα να συνεχίσω,
όσον αφορά το φυσικό περιβάλλον που απέμεινε
από την καταπάτηση του πολιτισμού.
Μα ερωτεύτηκα και αυτούς τους χαρακτήρες,
τον Τζέικ και τη Νεϊτίρι,
κι είπα "Πώς θα 'ναι σε 15 χρόνια αυτή η αγάπη;"
Πόσο πιο δυνατή μπορεί να γίνει μια ιστορία;
Είναι ο παλμός στις ιστορίες των ταινιών Άβαταρ.
Η Νεϊτίρι, όπως παρουσιάζεται με την καταγραφή κίνησης
για τον Τζέιμς Κάμερον
από την εξαιρετική Ζόι Σαλντάνια.
Ο ρυθμός των σκηνών είναι πολύ δυνατός όπως και ο τρόπος
που προχωράει η ιστορία.
Από τις ταινίες Σταρ Τρεκ του Έιμπραμς...
Λαμβάνουμε σήμα κινδύνου από το σκάφος Κομπαγιάσι Μαρού.
...στους Φύλακες του Γαλαξία του Τζέιμς Γκαν...
Φαίνεσαι αξιότιμος άνδρας.
...η Σαλντάνια ήταν ταλέντο εμπιστοσύνης για σκηνοθέτες σαν τον Κάμερον.
Υποστηρίζει πως όλοι τους νιώθουν το επαναστατικό της πνεύμα.
Νομίζω ότι είναι κάτι δικό τους
που, προφανώς, βλέπουν σ' εμένα.
Ακούω λέξεις όπως, ακατάλληλη, αταίριαστη, αουτσάιντερ,
λέξεις που χρησιμοποιούσα για να περιγράψω τον εαυτό μου όταν ήμουν νεότερη.
Αυτό που αγαπώ στη Ζόι είναι ότι έχει μία φωνή παντός καιρού
και δεν φοβάται να τη χρησιμοποιήσει.
Είναι πολύ δυνατή κι έχει μεγάλη αυτοπεποίθηση.
Μα πάνω απ' όλα, είναι πολύ γενναία.
Ως κόρη μεταναστών, ως έγχρωμη,
είχα πάντα έναν απέραντο,
κενό χώρο όπου μπορούσα να είμαι οτιδήποτε ήθελα.
Χρειαζόμουν όμως να πιστέψουν σε μένα οι προστάτες
και το έκαναν.
Αυτό είναι το σπίτι μας!
Η Ζόι επέστρεψε και, θυμάμαι, την πρώτη της μέρα,
είπε μία από τις αγαπημένες μου ατάκες στην ταινία.
Και ήταν αυτό. "Επέστρεψε. Η Νεϊτίρι επέστρεψε."
Το ίδιο και ο Τζέικ Σάλι.
Δεν έχω σχέδιο, αλλά μπορώ να προστατέψω αυτήν την οικογένεια,
αυτό το μπορώ!
Άφησε πίσω την ανθρώπινη μορφή.
Έγινε πατέρας.
Τη νιώθω, μπαμπά.
Κολλημένος αρχικά μεταξύ της αφοσίωσής του στους ανθρώπους
και της πίστης στους Νάβι.
Προστάτεψε τον λαό.
Τώρα βρίσκεται μεταξύ της συνέπειας
ενός θρυλικού πολεμιστή των Νάβι και των ευθυνών της οικογένειάς του.
Ο Σαμ Γουόρθινγκτον έχει πρωταγωνιστήσει και σε μία ακόμα σειρά.
Παρουσιάστηκε σε τρία πολεμικά βιντεοπαιχνίδια
στη σειρά Call of Duty.
Ως αρχηγός στο Άβαταρ διέπρεψε στο πλευρό του Τζέιμς Κάμερον.
Δήλωνα πάντα στρατιώτης του Τζιμ.
Θα έκανα τα πάντα γι' αυτόν μα κι αυτός
είναι στα χαρακώματα δίπλα μου.
Ο Σαμ είναι αυτόνομος στρατιώτης, έχει απίστευτη δύναμη,
απίστευτη αντοχή, επιβάλλεται μόνο με τη φωνή του.
Αν μας υποθάλψουν άνθρωποι, θα πεθάνουν.
Και υπήρχε μία σύμπλευση ανάμεσα στον χαρακτήρα και την αληθινή ζωή του Σαμ
γιατί τώρα είναι πατέρας δύο αγοριών.
Χρειάζομαι να είσαι δυνατή, δυνατή καρδιά.
Με πολλούς τρόπους, αυτή και ο Σαμ είναι ο πυρήνας της ιστορίας.
Αλλά υπάρχει ένα μεγάλο μέρος της ταινίας
που αφήνει τους γονείς και ακολουθεί τα παιδιά.
Για την οικογένεια του Δρόμου του Νερού,
η ομάδα του Άβαταρ έκανε εκτεταμένη έρευνα
για να βρει την επόμενη γενιά των κατοίκων της Πανδώρας.
Σε βλέπω.
Είχαμε πάνω από 15.000 αιτήσεις.
Έλα, αγόρι του δάσους.
Είδαμε περίπου πέντε χιλιάδες.
Κάναμε μία επιλογή και 16 παιδιά ήρθαν για δοκιμαστικό.
ΜΑΡΤΖΟΡΙ ΣΙΜΚΙΝ
ΤΖΕΪΜΙ ΦΛΑΤΕΡΣ, 22 ΝΕΤΕΪΑΜ
Για τον πρωτότοκο,
ο Βρετανός Τζέιμι Φλάτερς ξεχώρισε με αυτόν τον μονόλογο...
Μπορώ να καταταγώ στον στρατό, να πληρώσω φόρους και να παντρευτώ.
Μα όχι να ψηφίσω.
...με τίτλο "Είναι Ώρα να Μιλήσουμε" και πήρε τον ρόλο.
Στο Λος Άντζελες στην τελική φάση, μου είπαν,
"Κοίτα, είσαι μια επιλογή. Θα είσαι πολύ μεγάλος για να το κάνεις."
Στα 16 σου λένε ότι είσαι μεγάλος
παθαίνεις... Παθαίνεις κρίση, έτσι δεν είναι;
Θυμάμαι ότι πήρα την ειδοποίηση για ακρόαση τον Φεβρουάριο του 2017
κι ήμουν τόσο ενθουσιασμένη που πήγα κατά λάθος μία εβδομάδα νωρίτερα.
Μια ηθοποιός και τραγουδοποιός.
Ήλιος της Καλιφόρνια
ΤΡΙΝΙΤΙ ΜΠΛΙΣ, 13 ΤΟΥΚΤΙΡΕΪ
Η Μπλις ήταν μωρό όταν βγήκε η πρώτη ταινία.
Παίζει τη μικρή κόρη του Τζέικ και της Νεϊτίρι, την Τουκ.
Ο Τζιμ σαν σκηνοθέτης,
αφιερώνει χρόνο για να μας εξηγήσει για την Πανδώρα γύρω μας,
έτσι ώστε ο καθένας μας να μεταφερθεί
στον θαυμαστό κόσμο που αυτός δημιούργησε.
Είναι άλλο ένα από αυτά τα φωτεινά άτομα, ξέρετε.
Δεν έχασε ποτέ ατάκα. Ούτε πάσα.
Και ταυτόχρονα, ήταν εντελώς αυθόρμητη
και επινοούσε πράγματα που ταίριαζαν με τον χαρακτήρα.
Και κάποια μπήκαν στην ταινία.
ΜΠΕΪΛΙ ΜΠΑΣ, 19 ΣΙΡΕΪΑ
Η Νεοϋορκέζα Μπέιλι Μπας,
19 ετών τώρα, μοντέλο από δύο ετών.
Δεν είχα πολλή εμπειρία
και γι' αυτό νόμιζα ότι η ακρόαση πήγε χάλια.
Τώρα παίζει την Σιρέια, την κόρη του αρχηγού της φυλής της.
Το Άβαταρ ήταν τόσο μεγάλο... Θεέ μου, συμβαίνει,
γίνομαι ηθοποιός.
Αυτός ο ρόλος θα άλλαζε τη ζωή της Μπέιλι με πολλούς τρόπους.
Δεν μεγάλωσα... Είχα πολλή αγάπη,
αλλά οικονομικά, δεν ήμασταν άνετοι.
Αλλά πάντα τα καταφέρναμε γιατί η μαμά μου είναι η καλύτερη.
Είμαι στο αμάξι της μαμάς
κι αρχίζω να βουρκώνω
γιατί ήρθε η στιγμή στη ζωή μου,
στην καριέρα μου που μπορώ να φροντίσω την οικογένειά μου.
ΤΖΑΚ ΣΑΜΠΙΟΝ, 18 ΣΠΑΪΝΤΕΡ
Ο Τζακ Σάμπιον, που παίζει τον Σπάιντερ,
είχε συμμετάσχει σε μεγάλη παραγωγή.
Είναι ο μικρός στο ποδήλατο στο Avengers: Endgame του 2019.
Παίζω δέκα δευτερόλεπτα και δούλεψα με τον Πολ Ραντ.
Του είπα, "Φίλε, θα πάω στο Λος Άντζελες
για δοκιμαστικό για το Άβαταρ."
Κι αυτός είπε "Ωραία. Καλή επιτυχία."
Και μετά τον ξαναείδα και του είπα "Φίλε, τα κατάφερα."
Και είπε, "Θεέ μου."
Τώρα είμαι πιο ψηλός.
Στα γυρίσματα, η Τρίνιτι κι ο Τζακ
είχαν το βαζάκι με τις βρισιές.
Με σκοπό να κρατήσει το λεξιλόγιο κατάλληλο για παιδικά αυτιά.
Η λέξη από "γ" ήταν πέντε δολάρια... Η λέξη από "σ" ένα δολάριο...
Ο Σαμ; Ο Σλανγκ; Θεέ μου.
Ο Σαμ ήταν βασικός χρηματοδότης μας. Ήρθε και μου είπε
"Μπορώ ν' αρχίσω τη μέρα με μείον 40 δολάρια;"
Αλλά προσπάθησε πολύ.
Αντικαθιστούσε λέξεις με το "χοτ ντογκ."
Τα χρήματα που συγκεντρώθηκαν πήγαν σε μια κλινική σκύλων, αλλά...
Εσύ έκανες καμιά δωρεά στο βαζάκι με τις βρισιές, Τζιμ;
Θα μπορούσα να χρηματοδοτήσω την ταινία αν έριχνα στο βαζάκι.
Δεν επιτίθενται.
Ηρέμησε, στρατιώτη.
Εναρμονισμένη με τα θαύματα της Πανδώρας και με ευλάβεια για τους Νάβι
η Δόκτωρ Γκρέις Ογκουστίν στο πρώτο Άβαταρ...
Έλα, Γκρέις, κουνήσου!
...προσπαθούσε να τους διασφαλίσει.
Ένας ηλίθιος με όπλο φτάνει.
Με ανθρώπινη μορφή...
Με τους Αυτόχθονες δεν πάμε καλά.
Ναι, αυτό συμβαίνει όταν τους πυροβολείς με όπλα.
...αυτή η σκληροτράχηλη επιστήμονας θέλησε να ματαιώσει την εκτόπιση των Νάβι.
Πάρκερ, υπάρχει χρόνος για να σωθεί η κατάσταση.
Βούλωσέ το!
Αλλιώς τι;
Θα με πυροβολήσεις;
Η Σιγκούρνεϊ Γουίβερ, βραβευμένη με τρία Όσκαρ,
τιμήθηκε για τον ρόλο της ως επιστήμονας Νταϊάν Φόσεϊ στο Γορίλες στην Ομίχλη...
Αν ξαναδώ εσένα ή το φορτηγάκι σου, θα είσαι τυχερός
αν δεν καταλήξεις εσύ σε ξύλινο κουτί.
...το κακό αφεντικό Πάρκερ στο Εργαζόμενο Κορίτσι...
Κι αυτή η γυναίκα είναι η γραμματέας μου.
Δεν είναι.
Ναι; Ρώτα την.
...και την Έλεν Ρίπλεϊ στη σειρά ταινιών του 1986 Άλιεν,
σκηνοθετημένων από τον Τζέιμς Κάμερον
ο οποίος, πριν από 36 χρόνια τής χάραξε μια καθοριστική πορεία.
Φύγε από 'δω, βρόμα!
Εξασφαλίζοντάς της την κορυφή στην κατάταξη ηρώων δράσης,
γυναικών και ανδρών και μια δημιουργική συνεργασία με τον Κάμερον
στο πρώτο Άβαταρ αλλά και μετά.
Είναι τόσα που θαυμάζω σ' αυτόν.
Είναι πολύ γενναιόδωρος. Πιστεύει σ' εμάς.
Είναι σπουδαίος φίλος.
Ξέρετε, νομίζω ότι αν είχα πρόβλημα, θα τηλεφωνούσα στον Τζιμ.
Ακόμα και αυτοί οι φίλοι, όμως, έχουν ένα μυστικό που ποτέ δεν μοιράστηκαν.
Πόσο καιρό ήξερες τον Τζιμ Κάμερον
πριν ανακαλύψει ότι ξεκίνησες την καριέρα σου
με ένα έργο που λεγόταν Τιτανικός;
Δεν νομίζω να του το έχω πει ποτέ.
Ο Τιτανικός της ήταν μία κωμωδία, έργο παραγωγής εκτός Μπρόντγουεϊ το 1976.
Δεν ξέρει γι' αυτό.
Δεν είχε τόση επιτυχία όση η ταινία του.
Γκρέις...
Όταν τελείωσε το πρώτο Άβαταρ,
η Δόκτωρ Γκρέις Ογκουστίν έμοιαζε να έχει αφήσει την τελευταία της πνοή.
Γκρέις...
Ηθοποιός και σκηνοθέτης γευμάτισαν συζητώντας μία νέα συνάντηση στο Άβαταρ.
Τι θυμάσαι από το γεύμα;
Λοιπόν, είχα ήδη αποφασίσει.
Απλά έπρεπε να την πείσω.
Ο Κάμερον δίνει στον Τζέικ και τη Νεϊτίρι μία υιοθετημένη έφηβη κόρη.
Την Κίρι.
ΣΙΓΚΟΥΡΝΙ ΓΟΥΙΒΕΡ ΚΙΡΙ
Η προφανής επιλογή για τον ρόλο ήταν η Σιγκούρνι.
Τον έγραψα γι' αυτήν.
Σκεφτόμουν, "Πώς να φέρω πίσω τη Σιγκούρνι στην ταινία;"
Πώς σας είπε ότι ήθελε να παίξετε μία δεκατετράχρονη;
Λοιπόν, είπε...
"Έλα τώρα. Κι οι δυο μας ξέρουμε ότι νιώθεις δεκατετράχρονη.
Δεν νομίζω ότι θα σου είναι δύσκολο."
Το να παίξει έναν ρόλο δεκαετίες νεότερο
είναι ίσως η μεγαλύτερη πρόκληση της καριέρας της.
Δεν νομίζω ότι θα μου τον πρόσφερε αν δεν γνωριζόμασταν,
αν δεν ήξερε πόσο αγαθιάρα είμαι.
Και, βασικά, αυτό είμαι.
Και, ξέρετε, η Κίρι ίσως είναι πιο μετρημένη.
-Σοβαρή. -Σοβαρή, ναι, και ερευνητική.
Γεια σου, μαμά.
Καθώς ο έφηβος χαρακτήρας της Κίρι ερευνά,
η Γουίβερ θυμάται να παλεύει
με τα δικά της θέματα καθώς μεγάλωνε.
Είχα, όπως πολλοί από εμάς, μία αξέχαστη εφηβεία.
Είχα ήδη αυτό το ύψος όταν ήμουν 11. Τα θυμάμαι όλα τόσο καλά.
Ήθελα απλά να συρρικνωθώ, να εξαφανιστώ.
Ήμουν φοβερά ντροπαλή.
Αυτή η αίσθηση της αποξένωσης όταν είσαι νέος,
αυτή η αίσθηση, η σύγκρουση με τη μαμά σου ή...
Πώς μπήκαν όλα αυτά στο παιχνίδι;
Τα θυμάμαι όλα πολύ ζωηρά.
Νομίζω ότι τα παιδιά τα αισθάνονται όλα έντονα.
Και νομίζω ότι η Κίρι τα παίρνει όλα κατάκαρδα.
Πώς είναι ο παλμός της;
Δυνατός.
Η Γουίβερ πρότεινε στον Κάμερον μία προσαρμογή στην εμφάνιση της Κίρι,
την οποία αυτός είχε φανταστεί
σαν τέλειο εφηβικό αντίγραφο της Νεϊτίρι.
Και είπα "Αυτή δεν είναι η Κίρι."
Ξέρετε, η Νεϊτίρι είναι σαν μια απίστευτη θεά,
τέλεια πολεμίστρια, τόσο όμορφη.
Ξέρετε, μπορεί να κάνει τα πάντα.
Σας λέω ότι σαν δεκατριάχρονο ή δεκατετράχρονο κορίτσι,
ούτε καν φαντάζομαι ότι θα είμαι κάπως έτσι
και ούτε και θα προσπαθούσα.
Και το άκουσε;
Το άκουσε. Και το άλλαξε από αυτή τη συγκροτημένη νέα γυναίκα
σε αυτό που λέγεται αδέξια Κίρι.
Η πρόκληση για εσάς ήταν ότι παίζατε
με νέους ανθρώπους που είναι στ' αλήθεια παιδιά.
Να πω εδώ πόσο ευγνώμων είμαι σε όλα τα παιδιά
που με δέχτηκαν στην ομάδα τους.
Έκανα όλη την προετοιμασία μαζί τους.
Ήμουν αποφασισμένη να μην είμαι η ηλικιωμένη κυρία που δεν θα μπορούσε.
Έτσι, δεσμεύτηκε πλήρως.
Κάνοντας παρκούρ μαζί με τους συμπρωταγωνιστές της.
Πιο ανοιχτό το στόμα, σαν...
Όπως τον Τζακ Σάμπιον με τον οποίον έκαναν ακρόαση.
Ήταν πολύ ζεστός και φιλόξενος άνθρωπος
και με έκανε να νιώσω καλά, ότι έχει πλάκα
και όχι ότι είναι ακρόαση.
Ήταν από τις πιο εκπληκτικές εμπειρίες της ζωής μου
επειδή ήταν αυτό το όμορφο αγόρι,
πιαστήκαμε απ' το χέρι και τον ερωτεύτηκα
κι, ακόμη και τώρα που είναι ψηλός άνδρας
και όχι δωδεκάχρονος, θα μου είναι πάντα αγαπητός.
Ξεχνάω ότι δουλεύω με τη Σιγκούρνι και απλά γίνεται η Κίρι, ο χαρακτήρας.
Ένας χαρακτήρας γεννημένος στην εμπιστοσύνη ηθοποιού και σκηνοθέτη.
Ο Τζιμ μού έδωσε απόλυτη ελευθερία να βγάλω την Κίρι από μέσα μου.
Σ' αυτό το σημείο της δουλειάς μου,
ξέρω πώς να δουλέψω σκληρά και να σκεφτώ
και απλά δίνεις χώρο στον χαρακτήρα.
Κι έτσι, δεν ήμουν εγώ που την οδηγούσα.
Αυτή ήταν στο τιμόνι.
Και εγώ, ξέρετε, ακολουθούσα.
Εντάξει, η ώρα της αλήθειας.
Η ζωή κάποιου θα αλλάξει.
Μια ζωή σίγουρα άλλαξε όταν η Κέιτ Ουίνσλετ ήταν στο καστ
του Τζέιμς Κάμερον στον Τιτανικό.
Νιώθω ότι αυτός ο άνθρωπος μού έδωσε μια ευκαιρία και πίστη στον εαυτό μου.
Επειδή όταν είσαι νέος ηθοποιός, είναι τρομακτικό.
Μέχρι τότε ήταν μια ανερχόμενη βρετανίδα ηθοποιός,
γνωστή για τις βραβευμένες ταινίες Ουράνια Πλάσματα...
Είναι όλα τρομακτικά ρομαντικά.
...και Λογική και Ευαισθησία.
ΣΑΟΥΘΑΜΠΤΟΝ
Τότε το 1997, ο Τιτανικός έκανε την Κέιτ Ουίνσλετ
στα 22 της, μία σταρ.
Ο Τιτανικός αναμένεται να διασχίσει το όριο των 200 εκατομμυρίων δολαρίων
αύριο στα ταμεία.
Στα Όσκαρ επικρατεί φρενίτιδα.
Είστε φαν της Ουίνσλετ;
-Ναι! -Ναι!
Είναι ένα πολύ εξωπραγματικό συναίσθημα και όσο κι αν ακούγεται τρελό,
σκεφτόμουν, "Πώς συνέβη αυτό σε μένα;"
Μεγάλο ρόλο στον Τιτανικό έπαιξε η εργασιακή της συνέπεια.
Πότε έμαθες πόσο δυνατή ήσουν;
Πάντα είχα αντοχές.
Το έλεγαν αυτό για μένα.
Όπως, "Κέιτ, είσαι τόσο πολύ..."
Πώς το έλεγαν; "Είναι στρατιώτης!"
Αυτό μου έλεγαν πάντα.
Το έλεγαν για χρόνια.
Και όπως είπε στον Στίβεν Κόλμπερτ το 2017...
-Κρύωνες στ' αλήθεια; -Ναι, κρύωνα... στ' αλήθεια!
Κέιτ Ουίνσλετ.
Ένα φαβορί που κέρδισε το Όσκαρ Γυναικείου Ρόλου το 2009
με τα Σφραγισμένα Χείλη.
Νομίζω ότι ήμουν οκτώ χρονών και κοιτιόμουν στον καθρέφτη του μπάνιου
και αυτό ήταν ένα σαμπουάν.
Λοιπόν δεν είναι σαμπουάν τώρα πια!
Δύο δεκαετίες μετά τον Τιτανικό,
ένα γνώριμο πρόσωπο επανεμφανίστηκε με ένα νέο έργο.
Η Κέιτ είχε γίνει διάσημη λόγω του Τιτανικού.
Ήμαστε φίλοι από τότε.
Τα είχαμε βρει πριν 20 χρόνια.
Αλλά δεν ήξερα αν θα έλεγε ναι σε αυτό.
Ας το κάνουμε.
Ήταν μία ευκαιρία να συνεργαστούν και πάλι.
Με μία πρόταση ρόλου για την Ουίνσλετ στο έπος του Άβαταρ.
Κάνω τη Ρονάλ.
Ο Τζιμ την περιέγραψε ως ατρόμητη, επίμονη θεά πολεμίστρια,
αρχηγό της φυλής του νερού.
Και σκέφτηκα, εντάξει.
Ο πρώτος σκηνοθέτης με τον οποίο συνεργάζεται δεύτερη φορά.
Δεν το είχα προσέξει
μέχρι πριν λίγες μέρες που μου το είπε κάποιος.
Νομίζω ότι μπορούμε να το απομυθοποιήσουμε τώρα.
Ενθουσιάστηκα. Τα παιδιά μου έλεγαν...
"Μαμά, πρέπει να το κάνεις. Πρέπει."
Είπα "Εντάξει. Θα διαβάσουμε το σενάριο."
Δεν τα ένοιαζε καν ποιο ήταν το σενάριο.
Η δεύτερη ταινία Άβαταρ
και όσες θα ακολουθήσουν, ενώνουν τη Ουίνσλετ με τον Κάμερον και το νερό,
αλλά με κάποιες βασικές διαφορές.
Ξέρετε, στον Τιτανικό, τόσο πολύ νερό, κινούμενο νερό.
-Και κρύο νερό. -Και κρύο νερό.
Έτσι δεν υπήρχε τρόπος να μπορέσω
να προβλέψω πώς θα ήταν το νερό.
Ενώ στο Άβαταρ...
η δεξαμενή ήταν τεράστια.
Ήταν ασφαλής.
Και ήταν πράγματι απίστευτα ήρεμο.
Καλύτερο από κορσέ για 7 μήνες σε πλοίο που βυθίζεται.
Λόγω τιμής.
Αξιοποίησε την εμπειρία της
καθοδηγώντας τους νεότερους ηθοποιούς στο γύρισμα.
Είναι τόσο δυναμική, ένα αστέρι από μόνη της,
που σκεφτόμουν, "Θα δεχτεί να τη σκηνοθετούν;"
Αποδείχτηκε πως, ναι και όχι.
Ο τρόπος με τον οποίον η Κέιτ ακούει πολύ προσεκτικά όσα λέω
και μετά σκηνοθετεί τους άλλους στο σετ για μένα.
Παίρνει μια θηλυκή χροιά, σχεδόν μητρική.
"Εντάξει, ελάτε όλοι, κοιτάξτε με λίγο.
Νομίζω ότι αυτό που θέλει ο Τζιμ είναι να σας δει εδώ,
έτσι, Τζιμ;"
Στα γυρίσματα είπα "Θεέ μου, είναι από τον Τιτανικό.
Είναι είδωλο." Τα λόγια δεν φτάνουν.
Είναι η Κέιτ Ουίνσλετ. Θέλεις να διδαχτείς.
Κάθε συμβουλή που δίνει, τη φυλάω.
Θυμάμαι ως νέα ηθοποιός ευχόμουν να είχα κάποιον να πιάσει
το χέρι μου και να πει "Ας κάνεις και λάθη."
Η Ρονάλ της Ουίνσλετ και η καθοδήγησή της
βοηθούν την ταινία σε νέα ζητήματα.
Όπως όταν ο Τζακ και οι υπόλοιποι Σάλι πρέπει να φύγουν από την Πανδώρα
και να έρθουν σε επαφή με μια άλλη φυλή Νάβι.
Εκεί είναι που ο Τζιμ χτίζει τόσο έξυπνα
αυτούς τους δυνατούς γυναικείους ρόλους
που είναι ανθεκτικοί.
Είναι δυνατές. Ζουν έντονα.
Έχουν σκοπό στη ζωή και είναι αληθινοί ηγέτες.
Ο Μαορί ηθοποιός Κλιφ Κέρτις παίζει τον σύζυγό της.
Η διαπραγμάτευση ανάμεσα στις δύο φυλές.
Στις δύο φατρίες. Στις δύο οικογένειες.
Προσπαθούν να κλείσουν μία συμφωνία.
ΚΛΙΦ ΚΕΡΤΙΣ
Πώς θα τα πάμε;
Νομίζω ότι είναι καχύποπτη με όλους
όσοι μπορεί να απειλήσουν την αρμονία και την ειρήνη.
Είναι μια επίμονη μητέρα που δεν θα σταματήσει πουθενά
προκειμένου να προστατέψει οικογένεια και φυλή.
Η πολεμίστρια της Ουίνσλετ, Ρονάλ, μπαίνει στη μάχη ενώ είναι έγκυος.
Έχοντας πέντε παιδιά, πάντα πίστευα
ότι όλοι μιλάνε για γυναικεία δύναμη.
Και ποτέ δεν δείχνουν μία έγκυο να κάνει κάτι σωματικό,
όπως να αγωνίζεται για τη ζωή ή τα παιδιά της.
Δεν ξέρω ούτε μία γυναίκα που έμεινε έγκυος
και κάθισε άπραγη.
Ανέβαινα σε βουνά ενώ ήμουν έγκυος.
Νομίζω ότι τα νερά μου έσπασαν
ενώ ήμουν επάνω στην κορυφή του βουνού.
Είναι συναρπαστικό να βλέπεις κάτι τέτοιο στην οθόνη.
Ο χαρακτήρας του Κέρτις βάζει το χέρι στην κοιλιά της και λέει
"Πρέπει να μείνεις πίσω." Αυτή λέει "Θα έρθω."
Αρπάζει το δόρυ της, βγαίνει έξω και τους δίνει ένα μάθημα.
Είκοσι-πέντε χρόνια αφότου έγραψαν ιστορία,
η Ουίνσλετ κι ο Κάμερον προσέχουν ο ένας τον άλλο.
Της είπα "Μπορούμε να το περιορίσουμε για να μην την εμποδίσει,
να κερδίσει κάποιο βραβείο."
Αλλά είναι πλήρες.
Κανένας ηθοποιός του βεληνεκούς της
δεν θέλει να ακούσει ότι δεν είναι πλήρες.
Και αυτή, φυσικά, το έκανε πλήρες.
Κάνοντάς το, έκανε για τους νεότερους ηθοποιούς ό,τι έκανε ο Κάμερον γι' αυτήν.
Η προσοχή μου είναι στραμμένη στο να πετύχουν όλοι.
Όλοι έχουμε τη δυνατότητα να διδάξουμε κάποιον
και να πούμε "Μπορείς να το κάνεις."
Ήταν πολύ ωραίο που μου επέτρεψε να συνεισφέρω.
Κανένας σκηνοθέτης δεν μετέφερε καλύτερα τον απόλυτο τρόμο
της προσπάθειας για επιβίωση κάτω από το νερό ή την αποτυχία αυτής
από ό,τι ο Τζέιμς Κάμερον.
Από τον Εντ Χάρις και την Μέρι Ελίζαμπεθ Μαστραντόνιο
να αγωνιά το 1989 στην Άβυσσο...
Βοήθεια! Φοβάμαι!
...στον Φαμπρίτσιο του Ντάνι Νούτσι και τη μοιραία βουτιά στον Τιτανικό.
Και μην ξεχνάμε τον Τζακ Ντόσον που γλίστρησε
στα αιώνια βάθη.
Αλλά τώρα;
Αυτό μοιάζει διασκέδαση.
Κάτω από το νερό,
είναι εύκολο να είσαι ο χαρακτήρας και να μείνεις
στον ρόλο και να πεις,
"Εντάξει, είμαι στον ωκεανό,
αλληλεπιδρώντας με αυτό το πλάσμα."
Στο Άβαταρ: Ο Δρόμος του Νερού, οι ηθοποιοί του Κάμερον
κολυμπάνε χαλαρά κάτω από τα κύματα με πλήρη εκφραστικότητα.
Ανυπομονούσα για τις ημέρες που ήμασταν όλοι στην επιφάνεια
πριν βουτήξουμε για τη σκηνή.
Ήταν σαν μια εμπειρία Ζεν και πολύ ενοποιητική.
Έπρεπε να φαινόμαστε άνετοι,
σαν ήταν απλώς το στοιχείο μας.
Ήμασταν σε ένα ταξίδι που μπορείς όντως να το πεις, ο Δρόμος του Νερού.
Έπρεπε να μάθουμε τον δρόμο του νερού.
Για να είμαστε πειστικοί.
Πώς το έκαναν, λοιπόν;
Η απάντηση ξεκινά από τον Κάμερον και την αγάπη του για τη θάλασσα.
Αυτό μας γυρίζει...
Στα χρόνια της νιότης σου και τον Ζακ Κουστώ, σωστά;
Ποια ήταν η αφορμή;
Ο Ζακ Κουστώ πέτυχε στην αποστολή του να φέρει τους ωκεανούς σε εμάς
ώστε να τους φροντίζουμε καλύτερα, ξέρετε, ελπίζω με κάποια επιτυχία.
Ήμουν στον Καναδά.
Χιλιόμετρα μακριά από τον ωκεανό.
Δεν είχα δει ποτέ ωκεανό από κοντά, αλλά τον ερωτεύτηκα τότε.
Κι έμαθα να καταδύομαι.
Η πρώτη μου κατάδυση ανοιχτής θάλασσας ήταν στο ρυάκι του χωριού μου,
το Τσίπουα Κρικ, τέσσερα μέτρα βάθος.
Ελεύθερη κατάδυση, βουτιά στα βαθιά χωρίς αναπνευστική συσκευή,
ήταν στο μυαλό του καθώς σκεφτόταν,
πώς να κάνει το καστ να παίξει υποβρύχια.
Επέστρεψα στην ελεύθερη κατάδυση πριν περίπου 20 χρόνια
και έγινα λάτρης της, ξέρετε.
Και σκέφτηκα, ας το ενσωματώσουμε στην ταινία.
Ο Τζέιμς Κάμερον είναι άνθρωπος του νερού, της περιπέτειας, της εξερεύνησης.
Κι είναι πολύ ωραίο να βοηθάω να υλοποιήσει το όραμά του.
ΚΕΡΚ ΚΡΑΚ
Ο Κερκ Κρακ κάνει χρόνια ελεύθερες καταδύσεις, είναι έμπειρος προπονητής
και μπορεί να κρατήσει την αναπνοή του κάτω από το νερό μέχρι και επτά λεπτά.
Μια δεξιότητα που μπορούσε να διδάξει στο καστ του Άβαταρ
με προσεκτική επίβλεψη.
Ορίστε. Δύο λεπτά.
Μάλλον έχει βράγχια.
Αν μιλήσετε μαζί του, θα παρατηρήσετε ότι αναπνέει διαφορετικά.
Προπόνησε τον Τομ Κρουζ στο Επικίνδυνη Αποστολή.
Την Μάργκοτ Ρόμπι στο Ομάδα αυτοκτονίας.
Αλλά δεν προπόνησε εσάς.
Γι' αυτό μην το προσπαθήσετε στο σπίτι.
Πόσο μπορούσες να κρατήσεις την ανάσα σου πριν την ταινία;
Κατάφερνα να κρατήσω την αναπνοή μου για ένα λεπτό περίπου.
Ήθελα να το αποφύγω στην αρχή.
Είναι ζόρικο να κρατάς την ανάσα σου.
Είμαι από νησί. Ένιωθα άνετα στον ωκεανό,
αλλά δεν ένιωθα ασφαλής.
Έτσι, αυτή η πρόκληση ήταν, το λιγότερο, εκνευριστική.
Ξεκίνησαν το καλοκαίρι του 2017
με ένα ταξίδι στη Χαβάη και μάθημα στον πίνακα.
Πήγαμε σχολείο, βασικά για εβδομάδες.
Όλο αυτό το οξυγόνο στους πνεύμονες τώρα πιέζεται.
Ο Κρακ άρχισε να διδάσκει τα μυστικά της τεχνικής του.
Ήμασταν στο νερό,
οι μισοί από το καστ πιστοποιήθηκαν στις καταδύσεις.
Αλλά το κύριο κομμάτι
έλαβε χώρα στις τεράστιες δεξαμενές της ταινίας.
Αυτή χωράει ένα εκατομμύριο λίτρα.
Σχεδόν όλο το καστ προπονήθηκε εδώ.
Προετοιμάστηκαν με μία σειρά τεχνικών αναπνοής
και εισπνέοντας ένα μείγμα αέρα εμπλουτισμένου με οξυγόνο.
Σε ωθεί στα άκρα
σε ένα περιβάλλον που είναι ξένο για όλους μας, αν καταλαβαίνετε.
Μπαίνεις σε ένα είδος διαλογισμού,
σχεδόν έκστασης γιατί πρέπει να χαλαρώσεις.
Δεν έχεις επιλογή πέρα από το να καθαρίσεις το μυαλό.
Γιατί χρησιμοποιείς περισσότερο οξυγόνο
κρατώντας αυτή την ανάσα από όταν σκέφτεσαι άλλα πράγματα.
Δεν μπορώ καν...
να περιγράψω πως ήταν να είσαι στα δέκα μέτρα βάθος
και με όλα όσα έπρεπε να κουβαλάω για τη Νεϊτίρι
και απλά να περιμένω τον Τζιμ να πει "Πάμε" και να ξεκινάω.
Το αποτέλεσμα, αν μη τι άλλο,
κόβει την ανάσα σε όλο το καστ.
Ο Κερκ Κρακ ήρθε και μου είπε,
"Σημειώσαμε στην ακρόασή σου ότι δεν ένιωθες άνετα στο νερό
και έχεις βελτιωθεί πολύ περισσότερο από όσο περιμέναμε."
Και αυτό σήμαινε πολλά.
Όταν τελείωσαν οι προπονήσεις, πόση ώρα μπορούσες να κρατήσεις την ανάσα σου;
Λοιπόν, σε μια στατική αναπνοή, όπου είμαι ξαπλωμένη με το πρόσωπο στο νερό,
-εξίμιση λεπτά. -Πέντε λεπτά και 33 δευτερόλεπτα.
-Τρία λεπτά. -Είκοσι-τέσσερα δευτερόλεπτα.
Ανταγωνιζόμασταν
για το ποιος μπορούσε να κρατήσει την ανάσα του πιο πολύ.
Κάπου τέσσερα με πέντε λεπτά.
Αν έπρεπε να μείνω για τέσσερα λεπτά,
έφτανα τα τέσσερα λεπτά.
Νομίζω, είμαι στη δεύτερη ή την τρίτη θέση,
αλλά σίγουρα όχι στην πρώτη.
Η Κέιτ κρατάει τη δική της πιο πολύ.
Ναι, κοιτάξτε!
Δεν είναι διαγωνισμός.
Αλλά εξαιτίας του, το κοινό μπορεί να νιώσει τη χαρά
και την ένταση στον Δρόμο του Νερού.
Χρειάστηκαν μήνες για να φτάσουμε εκεί.
Ήταν υπέροχα.
Δεν ήταν εύκολο, αλλά μας αντάμειψε.
Ήταν φανταστικά.
Ο ΔΡΟΜΟΣ ΤΟΥ ΝΕΡΟΥ
Στα δεξιά, παρακαλώ.
Νιώθω πραγματικά ενθουσιασμένη.
-Πάμε. -Θεέ μου.
Ώρα για την πρεμιέρα.
Παγκόσμια πρεμιέρα.
Νιώθω τυχερή που είμαι εδώ για το Άβαταρ και μέλος της οικογένειάς του.
Ελάτε μαζί μου.
Αστέρια γεννιούνται!
Κάνουμε ταινίες για να τις μοιραστούμε.
Κι απόψε, επιτέλους θα τη μοιραστούμε
και ο κόσμος θα δει για τι μιλάμε.
Δεξιά, παρακαλώ!
Ο Τζιμ είναι τόσο βυθισμένος στο όραμα του Άβαταρ και τη σημασία του.
Είναι ένα εξαιρετικά καθαρό σύμπαν που δημιούργησε ο ίδιος.
Νομίζω ότι είναι από τα πιο όμορφα, εντυπωσιακά, απολαυστικά, τρομακτικά
πράγματα που ζητάς σε μία ταινία του Τζιμ Κάμερον.
Νομίζω ότι αξίζει να ντυθείς,
να βάλεις ένα ωραίο πουλόβερ, να πάρεις τον σύντροφό σου,
από το χέρι το παιδί σας,
να πάρετε ποπ κορν
και να καθίσετε σαν οικογένεια.
Και ελπίζω να πάνε να το δούνε,
γιατί δεν θα το μετανιώσουν.
Είμαστε στο πιο ενδιαφέρον στάδιο, όπου έχεις βάλει τα δυνατά σου,
δεν υπάρχει κάτι να κάνεις που δεν το έχεις ήδη σκεφτεί.
Και θα βγει εκεί έξω στον κόσμο.
Την παραδίδεις.
Και δεν ξέρω πώς θα αντιδράσει ο κόσμος.
Ξέρω ότι ολοκληρώθηκε, αλλά έχουν αλλάξει οι προτιμήσεις;
Είμαστε σε έναν κόσμο μετά την πανδημία, σε έναν κόσμο συνεχούς ροής.
Ξέρετε, θα το μάθουμε μαζί.
Είναι στιγμή άγχους, αλλά και ανακούφισης,
τα καταφέραμε.
Υποτιτλισμός: Θεοδώρα Σεμερτζιάν